**Erasmus fiatal vállalkozóknak
a vállalkozói csereprogram**

Az Erasmus fiatal vállalkozóknak projekt célja, egy olyan, határokon átnyúló üzleti csereprogram megvalósítása, amely új vagy leendő fiatal innovatív vállalkozóknak segít megszerezni a megfelelő tudást ahhoz, hogy egyedül is boldogulhassanak az üzleti életben.

A projekt keretén belül Európai Uniós tagországok fiatal vállalkozói töltenek 1-6 hónapig terjedő időtartamot más-más tagországok nagy szakismerettel rendelkező vállalkozóinál tapasztalat- és tudásszerzés céljából. A program célkitűzései között szerepel, hogy ösztönözze a vállalkozási kedvet a fiatalok körében, illetve növelje a kis-és középvállalkozások versenyképességét, és segítse őket a nemzetközivé válás folyamatában.

A projektben kezdő vagy tapasztalt vállalkozóként vehetnek részt a jelentkezők.

A program honlapja: <http://www.erasmus-entrepreneurs.eu>

**Résztvevők a projektben**

**Kezdő vállalkozók**: leendő vállalkozók, akik saját vállalkozás indítását tervezik és ehhez kapcsolódó üzleti tervvel rendelkeznek/ vállalkozók, akik az elmúlt időszakban kezdték meg tevékenységüket, és legfeljebb 3 év tapasztalattal rendelkeznek az adott területen

**Tapasztalt vállalkozók**: sikeres, tapasztalt vállalkozók (ideális esetben kis-és középvállalkozások[[1]](#footnote-1) tulajdonosai) akik legalább 3 éve dolgoznak az adott területen.

**Közvetítő szervezetek**: a közvetítő szervezetek felelnek a projekt nemzeti/regionális szinten történő menedzseléséért. Potenciális résztvevőket keresnek a program megvalósításához, koordinálják a cserék lebonyolítását.

**Támogató Iroda:** a Támogató Iroda felügyeli Uniós szinten a programot, koordinálja a közvetítő szervezetek munkáját.

**Kezdő vállalkozások**

*1. A jelentkezés kritériumai*

- A vállalkozó korábban nem vett részt az Erasmus fiatal vállalkozóknak programban.

- Stabil személyi és szakmai háttérrel rendelkezik:

* Motivált, elkötelezett
* Világos, jól meghatározott üzleti célokkal rendelkezik
* Saját készségei, kompetenciái megfelelnek a program elvárásainak
* Képes, és hajlandó előteremteni azokat a forrásokat, amelyek külföldi tartózkodása esetén az EU támogatáson felül jelentkeznek
* Nyelvtudás rendelkezik: a munkavégzéshez elengedhetetlen a megfelelő nyelvtudás. Fontos, hogy a kezdő vállalkozó beszélje a fogadó vállalkozás által használt nyelvet. (Ezen kívül ajánlott az angol nyelv ismerete is, de nem követelmény)

*2. A jelentkezéshez szükséges dokumentumok:*

**Önéletrajz**

* bármely EU-ban használt hivatalos nyelven (az angol nyelvet és az Europass[[2]](#footnote-2) formátumot preferálják)

**Üzleti terv**

A jelentkezőknek egy 2 részből álló üzleti tervet kell készíteniük. Az üzleti terv egy olyan dokumentum, amely bemutatja az adott terméket vagy szolgáltatást. Összefoglalja a működési, értékesítési és pénzügyi célokat, tartalmaz egy részletes programot, és költségvetést.

Az első üzleti terv egy rövid összegzés, amely angol nyelvű. Az összegző részt minden felhasználó megtekintheti az online adatbázisban.

A második, részletes üzleti terv a termék/ szolgáltatás leírását tartalmazza. Piaci elemzés is tartozik hozzá, amely a megcélzott piac, és piaci szereplők bemutatását is magába foglalja. Tartalmaznia kell egy marketing és értékesítési részt is. A pénzügyi tervnek a várható bevételeket és kiadásokat kell feldolgoznia a következő 2 évre vonatkozóan (nullszaldós elemzés).

**Tapasztalt, fogadó vállalkozások**

*1. A jelentkezés kritériumai:*

* Az Európai Unió tagországában székhellyel rendelkező kis-és középvállalkozások vezetői/tulajdonosai jelentkezhetnek a programba.
* Minimum 3 éves, az adott területen szerzett tapasztalattal kell rendelkezniük.
* Speciális esetekben lehetőség van 3 évnél kevesebb tapasztalattal is jelentkezni (pl. magasan képzett munkaerőről van szó), azonban ezt minden esetben külön indokolni kell
* Motiváció és elvárások ismertetése:
* Miért vesz részt a programban?
* Mit tud nyújtani a kezdő vállalkozás számára?
* Bizonyítania kell üzleti/ vállalkozói múltját, valamint, hogy biztosítani tudja a megfelelő tanulási feltételeket.
* Mentorként kell viselkednie

*2.A jelentkezéshez szükséges dokumentumok:*

**Rövid önéletrajz**

* bármely EU-ban használt hivatalos nyelven (angolt preferálják)

**Üzleti tevékenység leírása**

* rövid leírás a jelenlegi üzleti tevékenységről; termékek/szolgáltatások bemutatása; korábbi tapasztalatok ismertetése

**A jelentkezés folyamata**

Útmutató a kezdő vállalkozások számára:

<http://www.erasmus-entrepreneurs.eu/upload/ERASMUS-GUIDE_EN.pdf>

Az Erasmus fiatal vállalkozóknak programba történő jelentkezéshez az Európai Bizottság létrehozott egy online adatbázist, amely lehetővé teszi a cserék megvalósítását. A rendszerbe csak regisztrációt követően lehet belépni.

A regisztráció a program honlapján elérhető:

[www.erasmus-entrepreneurs.eu](http://www.erasmus-entrepreneurs.eu)

A regisztrációt a közvetítő szervezet hagyja jóvá 2 héten belül. A regisztráció jóváhagyásáig a vállalkozó nem fér hozzá az online adatbázis elemeihez.

A regisztráció elfogadását követően várakozási státusz következik, mely maximum 12 hetet vesz igénybe. Ebben az időszakban az esetleges hiányzó dokumentumok pótlására kerül sor, problémás esetben a jelentkezés visszautasítása is előfordulhat.

Amennyiben a jelentkező megfelel a jogosultsági és minőségi kritériumoknak, jelentkezése elfogadásra kerül, erről e-mailben kap értesítést. Amennyiben a jelentkező nem felel meg a kritériumoknak jelentkezését elutasítják. Ha a benyújtott kérelem hibás elemet, vagy nem releváns adatot tartalmaz, a jelentkezés törlésre kerül.

Az elfogadott jelentkezést követően a vállalkozónak lehetősége nyílik az online adatbázisban történő keresésre.

Amennyiben adott kezdő vállalkozó és tapasztalt vállalkozó kölcsönösen szeretne együttműködni, lehetőségük van javasolt kapcsolat benyújtására.

A következő formai elemeket mindenképpen ellenőrizni kell:

* a külföldön tartózkodás ideje 1-6 hónapig terjedő időszak lehet. Az adott időtartam bontására van lehetőség.
* a kezdő vállalkozónak 2 Uniós tagállamban állandó lakcímmel kell rendelkeznie
* figyelembe kell venni az esetleges érdekellentéteket

A beadott jelentkezések végső ellenőrzését az Európai Bizottság végzi. A vizsgálat folyamán az összes releváns dokumentum, igazolás hitelességét, a szabályok és követelmények betartását ellenőrzik.

Elfogadott, sikeres jelentkezés után történhet meg a szerződések aláírása. A feleknek lehetőségük van- a kötelező szerződéseken kívül- egyéb megállapodás aláírására is. Ezt követően veheti kezdetét a csere.

A külföldi tartózkodás befejezését követően a fiatal vállalkozónak beszámolási kötelezettsége van.

**Bővebb információ:**

Tóth Viktória

Közép-dunántúli Regionális Innovációs Ügynökség Nonprofit Kft.

8000 Székesfehérvár, Seregélyesi út 113.

E-mail: viktoria.toth@kdriu.hu

Web: [www.kdriu.hu](http://www.kdriu.hu)

Tel: +362251411

Mobil:+36703834349

1. <http://ec.europa.eu/enterprise/enterprise_policy/sme_definition/index_en.htm> [↑](#footnote-ref-1)
2. <http://europass.cedefop.europa.eu/europass/home/hornav/Downloads/EuropassCV/CVTemplate.csp> [↑](#footnote-ref-2)